**Оденсе** (дански: *Odense*) — трет град по големина во Данска и најголем град на островот Фин. Оденсе е најголем град во регионот Јужна Данска, каде со околните населени места претставува општина, Општина Оденсе. Денес Оденсе има околу 170.000 жители во градот и околу 190.000 во поширокото градско подрачје.

Оденсе е познат и по својот најпознат жител, прочуениот писател Ханс Кристијан Андерсен.

Природни одлики
---------------

Оденсе се наоѓа во средишниот дел на Данска. Од главниот град Копенхаген, Оденсе е оддалечен само 165 километри западно.

**Релјеф**: Оденсе се наоѓа во средишнипт дел на данскиот остров Фин. Надморската височина на средиштето на градот изнесува околу 15 метри.

**Клима**: Климата во Оденсе е умерено-континентална под силно влијание на Атлантикот и топлата Голфска струја.

**Води**: Оденсе е споен со Северното Море, преку каналот, кој градот го поврзува со Оденскиот Залив.

Историја
--------

Оденсе е еден од најстарите дански градови. Основан е во 988 година. Името потекнува од зборот Odin Vi, што значи Одиново светилиште. Во Оденсе се наоѓа гробот на Кнуд IV (наречен уште и Свети Кнуд), па така голем број верници доаѓале во Оденсе во текот на средниот век. Св. Кнуд е светец-заштитник на Данска. Благодарејќи на тоа Оденсе се развил како втор град по значење во Данска, што и останал до современото време.

Во 16. век народното собрание повеќепати се состанувало во Оденсе.
Во Оденсе се наоѓала и Одиновата кула, втора кула во височина во светот (веднаш зад Ајфеловата кула). Изграден е во 1935 година, а данските нацисти го срушиле во 1944 година. Во блиското гратче Мункебо се наоѓа најголемото бродоградилиште во Данска.

И покрај пет годишната окупација на Данска (1940-1945) од страна на Третиот Рајх, Оденсе и неговото население не претрпеле многу страдања.

Население
---------

Денес Оденсе има околу 170.000 жители во градските граници и близу 200.000 со околните населени места.

**Етнички состав:** 
Населението на Оденсе до пред неколку децении било целосно населено со етнички Данци. Меѓутоа, бројни доселеници од странските земји го измениле составот на населението.

Стопанство
----------

Стопанството на Оденсе посебно се потпира на големото бродоградилиште, едно од најголемите во Северна Европа, а најголемо во Данска.
Околината на Оденсе е големо развиено земјоделско подрачје, па затоа во градот и околината е развиена и прехранбената индустрија.
Позната е пиварата „Албани".

**Сообраќај:**
Мостот Голем Белт е отворен во 1997 година за железнички сообраќај, а во 1998 и за патниот сообраќај и на тој начин островот Фин се поврзал со Зеланд со што е овозможена побрза врска и комуникација со Копенхаген.

Знаменитости на градот
----------------------

Катедралата „Св. Кнуд" во минатото вила поврзана со блискиот бенедиктински манастр. Изградена е од цигли во готски стил, во периодот помеѓу 1081 и 1093 година. Повторно е градена во XIII век. Испод олтарот на катедралата лежи телото на светецот-заштитник на Данска, Свети Кнуд, кој планирал да ја освои Англија, а бил убиен во Оденсе за време на револуцијата во 1086 година.
Палатата, Оденсе наредил да се изгради кралот Фридрих IV

Познати личности
----------------

* Ханс Кристијан Андерсен е роден во Оденсе на 2 април 1805 година. Во градот се наоѓа и неговиот музеј.
* Композитор Карл Нилсен
* Кралот Кнуд IV (1043 - 1086), познат и како Свети Кнуд.
* Карл Фридрих Титген, индустријалец, банкар и филантроп. Роден е на 19 март 1829 година во Оденсе. Се смета со основач на првата приватна банка како и фирмите „Туборг" и „Даниско".
* Каролина Возњацки - тенисерка

Збратимени градови
------------------

|  |  |  |
| --- | --- | --- |
| * Чешка Брно, Чешка
* САД Атина, Џорџија, САД
* САД Колумбус, Охајо, САД
* Јапонија Фунабаши, Чиба, Јапонија
* Холандија Гронинген, Холандија
* Јужна Кореја Иксан, Јужна Кореја
* Турција Измир, Турција
 | * Полска Катовице, Полска
* Литванија Каунас, Литванија
* Украина Киев, Украина
* Фарски Острови Клаксвик, Фарски Острови
* Исланд Коупавогир, Исланд
* Шведска Општина Норчепинг, Шведска
* Шведска Општина Естерсунд, Шведска
 | * Израел Петах Тиква, Израел
* Германија Шверин, Мекленбург-Западна Померанија, Германија
* Кина Шаоксинг, Жеџијанг, Кина
* Обединето Кралство Сент Олбанс, Хартфордшир, Велика Британија
* Финска Тампере, Финска
* Норвешка Трондхејм, Норвешка *(од1946)*
* Гренланд Упернавик, Гренланд
 |

Галерија
--------

* Градската куќа на ОденсеГрадската куќа на Оденсе
* Палата ОденсеПалата Оденсе
* Катедралата Св. КнудКатедралата Св. Кнуд
* Родната куќа на Ханс Кристијан АндерсенРодната куќа на Ханс Кристијан Андерсен

Наводи
------

1. ↑  „Trondheims offisielle nettsted - Vennskapsbyer". Архивирано од изворникот на 2012-02-21. Посетено на 2012-08-11.

Надворешни врски
----------------

* Туристички центар на Оденсе Архивирано на 13 септември 2007 г.
* Официјално мрежно место Архивирано на 23 октомври 2015 г.
* Градски музеј на Оденсе
* Градски симфониски оркестар на Оденсе
* Зоолошката градина во Оденсе
* Бродоградилиштето „Оденсе Железо"
* Пиварата „Албани"

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 159432634
* LCCN: n79034474
* GND: 4116719-3
* BNF: cb119754834 (податоци)
* NKC: ge394358

 |

 |